Amfitritė
Amfitritė graikų mitologijoje – nimfa, jūros deivė. Poseidono žmona. Pagal Hesiodo „Teogoniją“ – Nerėjo ir Doridės dukra. Pagal Apolodorą – Okeano ir Tetijos dukra, nors iš tikrųjų jis ją priskiria prie nereidžių. Amfitritė su Poseidonu susilaukė Tritono ir Rodės (jeigu ji nebuvo Poseidono ar Asopo ir Halijos duktė). Apolodoras (3.15.4) mini, kad Poseidonas su Amfitrite turėjo dukrą Bentesikimę. Romėnų mitologijoje jos atitikmuo – Neptūno žmona Salakija.